Použila som núdzovú antikoncepciu 2. deň menstruacie
Dobrý deň, predvčerom som dostala menzes, ktorý mi meškal približne 6 dní.Včera sa nám však s priateľom stala malá nehoda a praskol nám prezervatív.Neboli sme si istí pokiaľ sa niečo náhodou nestalo, tak som užila tabletku Ellaone.Mám očakávať,že sa mi zastaví menzes?A je vôbec dobré že som ju užila
Dobrý deň
Ďakujeme za Vašu otázku
Liek ellaOne je možné užiť kedykoľvek v priebehu menštruačného cyklu. Poruchy menštruačného cyklu patria medzi menej časté nežiadúce účinky lieku ellaOne. Po užití tablety môže menštruácia niekedy nastať o niekoľko dní skôr alebo neskôr, ako sa očakáva. Po užití tablety a až do ďalšej menštruácie je potrebné používať bariérovú antikoncepciu.
Ak sa ďalšia menštruácia oneskorí o viac než 7 dní, má abnormálny charakter alebo ak sa objavia príznaky svedčiace pre tehotenstvo, je nutné vykonať tehotenský test.
Prajem pekný zvyšok dňa
S pozdravom, PharmDr. Lucia Kubáňová